**Lühiiseloomustus**

OÜ Inseneribüroo STEIGER on 27.12.2005. a registreeritud ettevõte ning põhitegevusalaks on maavarade, maapõue ja keskkonnaga seotud insenerteenuste (geoloogilised uuringud, keskkonnamõju hindamine, keskkonna uuringud, projekteerimine, laboratoorsed- ja puurtööd, konsultatsioonid jms) osutamine peamiselt energeetika, mäetööstuse ja taristuehituse sektorile.

2023. aastal osutati teenuseid kokku üle 200-le ettevõttele ja asutusele. Ettevõtte konsolideeritud käive 2023. a oli 4,580 miljonit eurot (2022: 4,432 miljonit eurot). Käibe kasvu planeerime ka käesoleval aastal.

Alates 05.02.2024. a on ettevõttes juurutatud ja ettevõtte juhtimise süsteem vastab järgmistele ISO standarditele: ISO 9001:2015; ISO 14001:2015 ja ISO 45001:2018, mis katavad kõiki ettevõtte põhiteenuseid.

Lisaks Tallinnas asuvale kontorile on avanud harukontor Tartus ning seal asub ka ehitusmaterjalide labori filiaal. Hetkel töötab firmas üle 50 kõrgharidusega spetsialisti, kes jagunevad järgmiste osakondade vahel:

* Geoloogia osakond;
* Puurimise osakond
* Inseneeria osakond;
* Keskkonnaosakond ja keskkonnalabor;
* Ehitusmaterjalide katselabor.

Eelnevatel aastatel oleme lõpetanud järgnevad tööd: Liivi lahe meretuulepargi uuringute programmi ja strateegia koostamine Enefit Greenile (koostöös ettevõttega IMDC S.A.); Aidu tuulepargi ehitusgeoloogilised uuringud; Eesti Energia Estonia kaevanduse pumphüdroakumulatsiooni jaama disain, projekteerimine ja uuringute programmi koostamine (koostöös ettevõttega Fichtner GmbH & Co. KG); ALARA AS radioaktiivsete jäätmete lõppladestuspaiga ehitusgeoloogiliste uuringute programmi koostamine; Fermi Letipea ehitusgeoloogiliste uuringute edukas lõpetamine (koostöös IPT Projektijuhtimine ja Tractebel Engineering S.A.); Kvaternaari põhjavee geotermaalenergia potentsiaali eeluuring MKM-ile; Balti elektrijaama tuhavälja tuha uuringu OÜ-le R-S OSA SERVICE OÜ (koostöös IPT Projektijuhtimisega).

Ehitusmaavarade uuringutest enim töid tehtud ettevõttele OÜ Marina Minerals ja AS-le Tariston. Lubjakivi uuringutest oli olulisemad Järavere ja Saduküla III uuringud (OÜ Marina Minerals), Ahisilla uuring (OÜ Merko Kaevandused) ja Alesti VI uuring (AS Tariston).

OÜ-l Inseneribürool STEIGER oli 2023. a A krediidireiting (CreditINFO).

2024. a on jätkus ettevõte kasv kõigi seniste teenuste pakkumis osas ning suurendatud võimekust ja kompetentsi eelkõige nii ehitusgeoloogiliste- ja geotermaalpuurtööde ning mereuuringute valdkonnas.

2019. aastal soetasime mitmefunktsionaalse puurmasina **Massenza MI8**, millega on võimalik puurida geoloogilise uuringu puurauke, veekaeve, soojuspuurauke ja teha muid puurtöid. Enamikel juhtudel kasutatakse puurimisel ühe või enama sarnase töö tegemiseks spetsiaalselt kohandatud puurpinke. Antud pingi pöördpea võimaldab dünaamiliselt suurtes piirides reguleerida puurorgani pöörlemiskiirust ja peale survet ning samas rakendada suurt pöördemomenti. See võimaldab puurimist mitme erineva meetodiga. Lisaks on puurpingi pöördpea konstrueeritud selliselt, et võimaldab trosstõmbega südamikpuurimist topelt või kolme-kordse toruga (nn triple barrel wire-line method), mis tõstab oluliselt puurtööde kvaliteeti ning tagab õige töörežiimi korral südamiku kõrge saagise.

2020. aasta aprillis soetasime uue puurpingi **ZBO S15,** mis on spetsiaalselt toodetud südamikpuurtööde tegemiseks. Puurpingi pöördpea võimaldab trosstõmbega südamikpuurimist topelt või kolme-kordse toruga (nn triple barrel wire-line method), see läbi on tagatud puurtööde kvaliteet ning kõrge südamiku saagis.

2023.a soetasime puurmasina **Fraste Multidrill PL**, millega on võimalik teha trosstõmbega südamikpuurimist topelt või kolme-kordse toruga (nn triple barrel wire-line method). Lisaks veel soetati sügavate maasoojuspuuraukude puurtöödeks puurmasin **DANDO Watertex40**, selle puurmasinaga oleme puurinud maasoojuspuurauke kahe aasta jooksul üle 3 500 jooksva meetri.

*/Allkirjastatud digitaalselt/*

Meelis Peetris

Juhatuse liige

OÜ Inseneribüroo STEIGER